LeroyDyer/wikipediaSW huggingface dataset:
Jah Prayzah

Mukudzeyi Mukombe (aliyezaliwa 4 Julai 1987), anajulikana kwa jina la kisanii kama Jah Prayzah, ni mwanamuziki wa kisasa wa nchini Zimbabwe na mwanachama mkuu wa bendi ya Kizazi cha Tatu. Anajulikana sana na mashabiki na vyombo vya habari kama "Musoja" au "askari", jina ambalo alijipatia zaidi kwa sababu ya sare yake ya bendi ya mavazi ya kijeshi. Jina "Jah Prayzah" linatokana na jina lake, "Mukudzeyi", ambalo linamaanisha "Msifuni"

Maisha ya awali na elimu 
Mukombe alizaliwa na kukulia huko Uzumba, Murehwa, mji mdogo ulioko kilomita 95 kutoka Harare, mji mkuu wa Zimbabwe. Yeye ndiye mzaliwa wa mwisho katika familia ya watu watano. Akiwa mvulana mdogo alipenda kuandika, kusoma riwaya za baba yake za Kishona, kuogelea mtoni na marafiki, na kuwinda msituni. Mara kwa mara alikuwa akirudi nyumbani na kaptula zake zikiwa zimechanika kutokana na kupanda na kujivinjari. Muhimu zaidi, alipenda kuimba. Alikuza tabia hii kupitia uimbaji katika mikusanyiko ya shule na kanisani, na pia kucheza mbira na mwalimu wake Mupa Musimbe. Alipokua na ujuzi wake wa mbira ulipoimarika, Mukombe alijiamini na kuhamasishwa kuendeleza matamanio yake katika muziki. Watu walianza kutambua kipawa chake cha asili katika muziki na lugha, na kumtia moyo kuwa makini nacho.

Mukombe, alisomea Shule ya Msingi ya Musamhi na baadaye Shule ya Upili ya Musamhi iliyoko Mutoko, katika Mkoa wa Mashonaland Mashariki. Kisha alihamia Harare ambako alikaa na mjomba wake na hatimaye kumaliza elimu yake ya kawaida na ya juu huko Harare.

Kazi ya muziki 
Tajriba ya kwanza ya Mukombe katika kutunga muziki ilikuwa katika miaka yake ya mapema ya shule ya upili. Alianza kurekodi nyimbo za dancehall na reggae pamoja na marafiki zake huku baadhi ya nyimbo zikiibua mvuto katika kitongoji hicho, lakini akashindwa kuvuma kwenye anga ya muziki ya kitaifa. Baadaye alirekodi muziki wa kisasa na nyimbo za jazz za afro akiwa na DJ Thando na watayarishaji wengine wa ndani, akitoa nyimbo kama vile "Sorry Mama" na "Seiko".

Discografia 
Albamu

 Gwara (9 Julai 2021)
 Hokoyo (2020) 
 Spring (2 Novemba 2018)
 Sheria yake (22 Agosti 2017)
 Mdhara Vachauya (2016)
 Yerusalemu (2015)
 Kuvunja ukungu (2014)
 Tsviriyo (2013)
 Jihadhari na Uharibifu (2012)
 Agano la Upendo (2010)
 Upendo na Amani (2007)

Maisha binafsi 
Ameolewa na Rufaro Chiworeso, ambaye alimuimbia katika wimbo wake wa Rufaro.Anemwana anezita langu. Wana mtoto wa kiume na wa kike watatu. Pia ana mtoto wa kiume kutoka kwa ndoa yake ya awali. Mnamo 2012, Mukombe alifichua kuwa siri yake ya mafanikio inatoka kwa mamake baada ya kumbariki baada ya kumfanyia sherehe ya kuzaliwa yenye thamani ya dola za Marekani 7,000 mwaka wa 2012. Mnamo 2014, alifichulia umma kwamba yeye na washiriki wengine sita wa Bendi yake ya Kizazi cha Tatu, pamoja na rafiki wa karibu, aliamua kutahiriwa ili kujikinga na VVU na magonjwa mengine ya zinaa.

Marejeo 

Arusha Editathon Muziki
Wanamuziki wa Zimbabwe
Sanaa ya Afrika
Kususa

Kususa ni DJ wa ngoma ya kielektroniki na watayarishaji wawili kutoka Durban, Afrika Kusini,akiwemo Joshua Sokweba anayejulikana kama Kunzima Theology na Mncedi Tshicila anayejulikana kama Samurai Yasusa. Wanaunda muziki wa densi wa Kielektroniki unaojumuisha vipengele vya house, afro beat, techno na muziki wa Kiafrika. Jina la wawili hao "Kususa", ni mchanganyiko wa majina ya jukwaani ya wawili hao na neno ambalo, linapotafsiriwa takriban katika lugha ya Kishona ya Afrika Kusini, linamaanisha "kuanza upya".

Marejeo

Wanamuziki wa Afrika Kusini
Arusha Editathon Muziki
Prince Bright

Prince Bright ni mwanamuziki wa nchini Ghana ambaye anajulikana kama Bling Sparkles. Ni mwanachama pekee wa kundi la muziki la Buk Bak.

Elimu
Prince alisoma elimu yake ya msingi katika shule ya Kings huko Kokomelle, aliendelea na shule ya Sekondari na baadae kuhamia Accra katika Kituo cha Mafunzo ya Ufundi ili kujifunza michoro na Kubuni, ambapo alikutana na Ronny.

Maisha yake
Mwezi Mei 2016, Prince alimuoa mpenzi wake wa zamani katika kumbi za sherehe za kitamaduni za Ghana huko Bronx NY. Mnamo 2017, ilisemekana kuwa yeye na mwanachama wa zamani wa VIP Promzy wanaweza kuungana kuunda kikundi kipya.

Marejeo

Wanamuziki wa Ghana
Arusha Editathon Muziki
Asbury United Methodist Church (Washington, D.C.)

Asbury United Methodist Church, inajulikana kama Asbury Chapel, ni kanisa la kihistoria huko Northwest, Washington, D.C. lililojengwa kwenye kona ya 11th na K Streets. Iliwekwa kwenye Sajili ya Wilaya ya Columbia ya Maeneo ya Kihistoria mnamo Novemba 1, 1986.  Iliongezwa kwa Sajili ya Kitaifa ya Maeneo ya Kihistoria mwaka wa 1986. Mnamo 2003, Huduma ya Hifadhi ya Kitaifa iliidhinisha kuorodheshwa kwa Asbury kwenye Mtandao wa Kitaifa wa Barabara ya Chini ya Ardhi hadi Uhuru.

Marejeo

Makanisa nchini Marekani
Ukristo Marekani
USLW Iringa
Fathy Salama

Fathy Salama ( alizaliwa Machi 27, 1969, Cairo) ni mwanamuziki wa nchini Misri aliyeshinda Tuzo ya Grammy.

Salama alikua akisikiliza redio, ambayo iliyokuwa ikipiga miziki ya wasanii ambao walikuwa na mvuto mkubwa juu yake. Mvuto wake wa utotoni ulikuwa kwa wanamuziki Umm Kulthum, Mohammed Abdel Wahab na Farid El Atrache. Wasanii hawa walimsukuma sana kiasi kwamba aliamua kujihusisha na muziki; kisha alianza kubuni mtindo wake hodari wa muziki kutokana na kucheza piano akiwa na umri wa miaka sita na kufuatiwa na muziki alioimba katika vilabu vya Cairo akiwa na umri wa miaka kumi na tatu. Alitembelea bara la Ulaya na jiji la New York City ili kujifunza jazz na wasanii kama vile Barry Harris, Sun Ra, Roman Bunka, Hal Galper, na Pat Patrick.

Marejeo

Waliozaliwa 1969
Watu wa Misri
Arusha Editathon Muziki
Benny Mayengani

Bennet Skheto Baloyi (alizaliwa tarehe 11 Januari mwaka1978) akijulikana kwa jina la ukumbini kama  Benny Mayengani, ni mwanamuziki kutoka nchini Afrika kusini. Alikuja kupata umaarufu baada ya kutoa albamu yake ya Tiba Ben ya mwaka  2011.

Maisha katika muziki 
Benny Mayengani anajulikana vizuri kutokana na ushiriki wake katika kikundi cha muziki kiitwacho  Limpopo Poison ambacho kiliundwa na wanamuziki  Jambatani, Prince Ranghani, Joe Shirimani na Vana va Ndoda. Aliachia albumu yake iitwayo  Tiba Ben mnamo mwaka 2011  ambayo ilimpa umaarufu mkubwa na kumtambulisha katika muziki wa Xitsonga. Mnamo tarehe 28  Septemba mwaka 2013 katika kipindi cha tuzo za Xitsonga, Benny Mayengani alitunukiwa tuzo katika vipengele vitatu, kama msanii bora wakiume, nyimbo bora ya mwaka na  katika album bora ya mwaka.

Albumu yake ya 10 iitwayo  Ni Happy ambayo iliachiwa mnamo mwaka 2019 ilishindanishwa kwenye tuzo za muziki za limpopo kwenye kipengele cha msanii bora wa kiume. Benny mayengani kwasasa amatoa albamu yake iitwayo "malambani" tarehe  27 Novemba mwaka 2020 ambayo ilikuwa ikishika nafasi ya juu kabisa kwenye itune kwa kipindi cha siku nne mfululizo, hivyo unaweza kusema kuwa albamu yake hii imefanya vizuri sana katika majukwaa ya mitandaoni.

Siasa 
Ukiachilia maisha yake ya muziki Benny Mayingani ndiye aiyekuwa mwanamuziki wa kwanza wa Tsonga kuwa katika baraza la Johannesburg kama mwakilishi, lililo chini ya Wapiganaji wa Uhuru wa Kiuchumi mnamo mwaka 2016.

Marejeo 

Wanamuziki wa Afrika Kusini
Arusha Editathon Muziki
Mohammed Abdel Wahab

Mohammed Abdel Wahab (Kiarabu:محمد عبد الوهاب, Mohamed Abd El-Wahhab (Machi 13, 1902 - Mei 4, 1991) alikuwa ni mwimbaji, mwigizaji na mtunzi maarufu wa nchini Misri aliyeishi katika karne ya 20. Anafahamika zaidi kwa nyimbo zake za kimapenzi pamoja na nyimbo zake za lugha ya kimisri.

Alifahamika kwa nyimbo zake za  kizalendo na Mapinduzi kama "Ya Masr tam El-Hanna" (Oh Misri, furaha ipo hapa), "Hay Ala El-Falah" (Mwito wa wajibu), "El Watan El Akbar", "Masr Nadetna falbena El-neda", "Oulo le Masr" (Mwambie Misri), "Hob El-watan Fard Alyi", "Sout El-Gamaheer", "Ya Nessmet El-Horria" , "Sawae'd watu Beladi".

Pia alichangia na kutengeneza nyimbo za taifa za Tunisia, "Humat al-Hima", Umoja wa Falme za Kiarabu, "Īsiy Bilādis", na "Libya" kuanzia mwaka 1951 hadi 1969.

Marejeo

Waliozaliwa 1902
Watu wa Misri
Waliofariki 1991
Arusha Editathon Muziki
Steven McKellar

Steven McKellar ni mwanamuziki kutoka nchini Afrika kusini. Anajulikana vizuri kama Mwimbaji, kiongozi na mwandishi wa nyimbo wa kikundi cha bendi cha muziki kiitwacho Civil Twilight. Aliwahi kuimba na kuucheza muziki wake wa "Nobody Can Save Me"  akiwa na  Linkin Park  katika tamasha la kumbukumbu ya Chester Bennington huko Hollywood Bowl. Mnamo mwaka 2017, McKellar aliachia kazi yake mwenyewe ikiitwa Dayvid.

Maisha ya Awali 
McKellar alizaliwa  Cape Town, Afrika kusini. Alivyokuwa katika kipindi chake cha utoto na kukua, baba yake alikuwa akituhumiwa na makosa mbalimbali ya kufungwa jela. Mama yake alikuwa akicheza piano,akiendeleza mapenzi yake ya muziki. Miongoni mwa waliomshawishi sana katika kipindi kile alikuwa ni Jeff Buckley, Oasis, na  Blur. Mnamo mwaka alianza kuimba  muziki na kaka yake  Andrew  na rafiki yake wa utotoni  Richard Wouters, hapo ndipo ulipo kuwa mwanzo wa kuundwa Civil Twilight.

Maisha ya kazi 
McKellar alihamia mjini  Los Angeles, California mwaka 2005, akijihusisha na kazi tofauti tofauti kabla ya kuahamia huko Nashville, Tennessee mwaka  2008.Akiwa kama mwanachama wa kikundi cha Civil Twilight, alikuwa akipanda jukwaani na msanii Young the Giant, Florence + the Machine, Smashing Pumpkins, Jimmy Eat World, Silversun Pickups, na  Monsters and Men.

Marejeo 
Watu walio hai
Wanamuziki wa Afrika Kusini
Arusha Editathon Muziki

1lib1ref 2023
Farid El Atrache

Farid El Atrache (Kiarabu:فريد الأطرش,Oktoba 19, 1910 - 26 Desemba 1974) alikuwa ni mtunzi, mwimbaji wa nchini Syria na huko Misri. Baada ya kuhamia Misri akiwa na umri wa miaka tisa tu na mama yake pamoja na ndugu zake. Al-Atrash alipata mafanikio ya juu kwa zaidi ya miongo minne na kurekodi nyimbo 500 na akiwa mhusika mkuu katika filamu 31. Wakati mwingine hujulikana kama "Mfalme wa Oud". Al-Atrash ni mmoja wa watu muhimu sana katika muziki wa Kiarabu wa karne ya 20.

Marejeo

Waliozaliwa 1910
Watu wa Misri
Waliofariki 1974
Arusha Editathon Muziki
Rhyme Assassin

Rhyme Assassin, (alizaliwa 3 Aprili, 1981), alivyozaliwa alijulikana kama Tichaona Monera, ni mwanamuziki wa hip hop kutoka nchini Zimbabwe anaishi Uingereza, ambaye alianza kung'ara baada ya kuachia kibao chake cha Party People mwaka 2014.

Maisha ya awali 
Rhyme Assassin alizaliwa Chikomba, Chivhu na kukulia mji mkuu wa Zimbabwe katika kitongoji cha Harare na Houghton Park.

Rhyme Assassin alianza muziki mnamo mwaka  2000 akifanya mashindano ya kurap hadi mwaka 2002 alipo ondoka na kuelekea nchini uingereza, akarudia tena maisha yake ya muziki mnamo mwaka 2012, alipokutana na mtayarishaji wa muziki Deep Voice ambaye aliibua tena mapenzi ya Rhyme katika muziki na kuanza kuandika na kurekodi muziki.

Rapa huyu alijizolea umaarufu zaidi mnamo mwaka 2014 baada ya kuachia muziki wake uitwao "Party people" akimshirikisha T9yce. Mziki huu ulikuwa ukishika nambari moja katika vituo vikubwa vya redio huko  Zimbabwe na ulikuwa katika chati ya ZBC Power FM ya Zimbabwe kwa muda wa wiki 12 katika vipindi vyote vya kila siku vya  Power FM, na pia katika chati ya nyimbo 10, na ya wiki ya nyimbo 20 na kuingia katika 50 bora ya nyimbo 100  kwenye chati ya Power FM ya mwaka 2014.

Marejeo 

Wanamuziki wa Zimbabwe
Arusha Editathon Muziki
1lib1ref 2023
Barry Harris

Barry Doyle Harris (alizaliwa 15 Desemba 1929 - 8 Desemba 2021) alikua ni mpiga kinanda, kiongozi wa bendi, mtunzi na mwalimu wa nchini Marekani.

Marejeo

Waliozaliwa 1929
Waliofariki 2021
Wanamuziki wa Marekani
Arusha Editathon Muziki
Khwezi Sifunda

Khwezi Sifunda, anajulikana zaidi kama Khwezi (alizaliwa Pietermartizburg, Afrika Kusini) ni Mwafrika Kusini, muandaaji wa programu za kompyuta, mjasiriamali wa kupitia intaneti, mtayarishaji wa muziki na mfanyabiashara.

History 
Khwezi ndiye mwanzilishi na Mkurugenzi Mtendaji wa AfriKa. Alipata umaarufu kwa kutajwa kama msanii wa kipengele kwenye 5FM, kituo maarufu cha redio cha Afrika Kusini, kama msanii kwenye Rocking The Republic, kipindi cha kipengele kwenye kituo cha redio. Khwezi amefanya kazi na kuwaandikia wasanii/watayarishaji mashuhuri kama vile Rye Rye, Dej Loaf, DJ Chuckie, Makeba Riddick na Chris Brown.
Mnamo tarehe 1 Juni 2016 Khwezi alianzisha "MBK" kampuni ya London na kwa sasa anahudumu kama Mkurugenzi Mtendaji.

Kazi ya muziki 
Mnamo tarehe 11 Juni 2014 alisaini na "Sony Music Entertainment" RCA Records. Alitoa wimbo wake wa kwanza "Top of the world"]] tarehe 17 Aprili 2015. Alipata rekodi yake ya kwanza ya kazi yake kuwa nambari 1 mnamo Mei 24, 2015 "Top of the world" ilifikia aliyeshika nafasi ya kwanza kwenye chati za OFM za muziki wa humu nchini.

Mnamo tarehe 7 Agosti 2015 alitoa EP ya Babylon kama upakuaji wa kidigitali kwenye Sony Music.
Wimbo wa Khwezi wa 'Feeling High', uliotolewa kwenye lebo huru ya rekodi ya Marekani 'Bonfire Records' umepata mitiririko zaidi ya milioni 2.1 kwenye huduma ya utiririshaji "Spotify".

Tuzo na uteuzi

Tuzo za OFM

|- |accessdate=Septemba 7 , 2015 |url-status=dead |archiveurl=https://web.archive.org/web/20150914174440/http://www.ofm.co.za/ofmAwards_vote_preview.aspx |archivedate=Septemba 14, 2015 |df= }}</ ref>
| rowspan="2"|Khwezi
| rowspan="2"|Wimbo wa Mwaka
|
|-

Metro FM Music Awards.

Metro FM Music Awards hufanyika kila mwaka na Kituo cha Redio cha Afrika Kusini Metro FM.

|-
|2014
| rowspan="2"|Danny K
| rowspan="2"|Albamu Bora ya RnB
|
|-

Tuzo za Muziki za Afrika Kusini

Tuzo za Muziki za Afrika Kusini (SAMAs) ni sherehe za kila mwaka za tuzo, zinazoendeshwa na Sekta ya Kurekodi ya Afrika Kusini (RiSA), ambapo sifa hutolewa kwa washiriki wa tasnia ya muziki ya Afrika Kusini.

|-
|2015
| rowspan="2"|Toya Delazy
| rowspan="2"|Albamu Bora ya Kisasa
|
|-

Marejeo
Sun Ra

Le Sony'r Ra (alizaliwa Mei 22, 1914 - Mei 30, 1993), anajulikana zaidi kama Sun Ra, alikuwa mtunzi wa jazz, mtunzi wa bendi, mpiga piano na mshairi anayejulikana kwa muziki wake wa falsafa ya "cosmic" wa nchini Marekani. Kwa muda mrefu wa kazi yake, Ra aliongoza "The Arkestra".
Alizaliwa na kulelewa huko Alabama na alianza kushiriki katika muziki wa eneo la Chicago jazz mwishoni mwa mwaka 1940. Baada ya muda mchache akaachana na  jina lake la kuzaliwa na kuchukua jina la Le Sony'r Ra na kuitwa Sun Ra.

Marejeo

Waliozaliwa 1914
Waliofariki 1993
Wanamuziki wa Marekani
Arusha Editathon Muziki
Roman Bunka

Roman Bunka (amezaliwa 2 Desemba 1951, Frankfurt) ni mpiga gitaa na mtunzi wa nchini Ujerumani. Anajulikana kwa kazi zake akiwa na Fathy Salama, Mal Waldron, Dissidenten, Trilok Gurtu, Charlie Mariano, Mohamed Mounir na Malachi Favors. Bunka anaishi katika mji wa Munich.

Tuzo
 1993 BBC Prix Futura  for Tunguska Guska
 1995 German Critics Poll Winner for Color me Cairo with Malachi Favors

Marejeo

Waliozaliwa 1951
Wanamuziki wa Ujerumani
Arusha Editathon Muziki
Shaker (Lil Shaker)

Elikplim Yao Atiemo (alizaliwa Accra, Ghana), anajulikana zaidi kwa jina lake la kisanii Shaker (Lil Shaker), ni msanii wa kurekodi  wa Ghana, mtunzi wa nyimbo, mtayarishaji na mwigizaji.  Kwa sasa amesajiliwa kwa kampuni kubwa ya rekodi na media media ya Ghana, BBnZ Live ambayo pia ina wasanii kama EL.  Anazo nyimbo kama vile ‘I No Dey See U Saf’ na ‘Madakraa’ na pia ametayarisha Sarkodie ‘Talk Of Gh’ na ‘Lies’.

Maisha ya awali 
Elikplim Yao Atiemo alizaliwa Accra , mji mkuu wa Ghana na wazazi Waghana wenye asili ya  Mkoa wa Volta.  Alianza kazi yake ya muziki akiwa na umri wa miaka 15. Kwa sasa amesajiliwa kwa lebo kubwa zaidi ya rekodi ya Ghana na kampuni ya media, BBnZ Live.

Ushirikiano na Ushawishi 
Shaker, ameshirikiana na wasanii kama vile Sarkodie, EL, Raquel, Wanlov the Kubolor, Edem, Gemini na wengine wengi.

Rekodi 
Oktoba 2015, Shaker alijiunga na Ko-Jo Cue, Cwesi Oteng na E.L katika BBNZ Live

Marejeo 

Wanamuziki wa Ghana
Arusha Editathon Muziki
Hal Galper

Harold Galper (alizaliwa 18 Aprili 1938)  ni mpiga piano, mtunzi, mwimbaji wa muziki wa jazz, kiongozi wa Bendi  mwalimu, na mwandishi wa [[Nchini| Marekani.

Wasifu
Alizaliwa Salem, Massachusetts, Marekani. Galper alisoma piano ya classical akiwa mvulana, lakini akabadili muziki wa jazz ambayo alisoma katika Chuo cha Muziki cha Berklee kutoka. 1955 hadi 1958. Alibarizi katika kilabu cha Herb Pomeroy, Stable, akiwasikia wanamuziki wa Boston kama vile Jaki Byard, Alan Dawson na Sam Rivers. Galper alianza kukaa ndani na kuwa mpiga kinanda wa nyumbani kwenye Stable na baadaye, katika Connelly's na Lenny's kwenye Turnpike. Aliendelea kufanya kazi katika bendi ya Pomeroy.

Marejeo

Waliozaliwa 1938
Wanamuziki wa Marekani
Arusha Editathon Muziki
1lib1ref 2023
Pat Patrick (mwanamuziki)

Laurdine Kenneth "Pat" Patrick Jr (23 Novemba 1929 - 31 Desemba 1991) alikuwa mwanamuziki na mtunzi wa nchini Marekani. akiimba saksafoni  baritone, saksafoni  alto na Bass Fender na alijulikana kwa miaka yake 40 akiwa na Sun Ra.  Mtoto wake alikuwa akijulikana kama , Deval Patrick, alikuwa gavana wa zamani wa Massachusetts.

Marejeo

Waliozaliwa 1929
Waliofariki 1991
Wanamuziki wa Marekani
Arusha Editathon Muziki
1lib1ref 2023
Mal Waldron

Malcolm Earl "Mal" Waldron (16 Agosti 1925 - 2 Desemba 2002) alikuwa mpiga kinanda, mshairi wa nchini Marekani. Alianza kupiga kinanda katika mji wa New York mwaka 1950, baada ya kuhitimu kutoka chuo. Katika miaka kadhaa iliyofuata, Waldron aliongoza bendi zake na alishiriki katika bendi nyingine zilizoongozwa na Charles Mingus, Jackie McLean, John Coltrane, n na Eric Dolphy. 

Wakati wa kipindi Waldron akiwa mpiga kinanda wa studio za Prestige Records mwaka 1950 na alionekana katika albamu kadhaa. Waldron aliandika wimbo wake maarufu zaidi unaojulikana kam  "Soul Eyes", kwa ajili ya Coltrane. Katika wasifu wake wa miaka 50, Waldron alirekodi zaidi ya albamu 100 chini ya jina lake mwenyewe na zaidi ya 70 kwa viongozi wengine wa bendi. Waldron mara kwa mara alikuwa mtunzi wa sauti, na alikuwa mtangazaji wa kawaida wa Billie Holiday kuanzia Aprili 1957 hadi kifo chake mnamo Julai 1959. Anafahamika sana kwa sauti zake kali za vichekesho na staili tofauti za uchezaji.

Viungo vya nje
 "Chronological list of Mal Waldron records"
 Mal Waldron discography by session
 "On Mal Waldron" – essay by Ethan Iverson

Marejeo

Waliozaliwa 1925
Waliofariki 2002
Wanamuziki wa Marekani
Arusha Editathon Muziki
Amerado (mwanamuziki)

Derrick Sarfo Kantanka, alizaliwa ( 14 Februari 1995 ), ni maarufu  kwa jina la Amerado, ni rapa kutoka Kumasi .   , na mtangazaji wa nchini Ghana .

Maisha ya awali na elimu 
Derrick Kantanka alizaliwa na kukulia huko Ejisu, Kumasi, katika Mkoa wa Ashanti nchini Ghana . Alisomea katika Shule ya upili ya KNUST .

Kazi ya muziki 
Baada ya kushika nafasi ya tatu katika Kipindi cha Solid FM Freestyle Show mwaka 2015, Amerado alikuja kumfahamu Azee Ntwene, na kutia nae saini katika rekodi lebo yake ya MicBurnerz Music .   Amerado alishirikishwa kwenye wimbo wa Mix Master Garzy ulionuiwa na kukuza amani kipindi cha uchaguzi mkuu wa Ghana wa mwaka 2016 .  Mwaka uliofuata, Amerado alitoa wimbo wake wa kwanza I AM,  ambao ulikua ni miongoni mwa nyimbo zao 10 bora nchini Ghana mnamo Januari 2017.  Alitoa EP yake ya kwanza ya Rapmare mnamo Novemba.  Mwaka 2018, Amerado alishirikishwa kwenye wimbo wa hip-hop wa Sarkodie "Biibi Ba",   ambao uliteuliwa kwa Wimbo Bora wa Hiphop katika tuzo za muziki za Vodafone Ghana mwaka 2019 (Vodafone Ghana Music Awards).

Mtindo
Amerado hurap na kuimba zaidi katika lahaja ya Kitwi ya lugha ya Akan ya Ghana, lakini wakati mwingine hutumia Kiingereza pia. Jina lake la usanii, Amerado, ambalo linamaanisha 'Gavana' kwa Kiakan, lilichaguliwa ili kuthibitisha uongozi wake katika eneo la muziki.

Marejeo 

Arusha Editathon Muziki
Wanamuziki wa Ghana
Waliozaliwa 1995
Watu walio hai
1lib1ref 2023
Khaled Boushaki

Khaled Boushaki (alizaliwa 13 Mei 1983 huko Thenia) alikuwa mlinda mlango wa kandanda nchini Algeria, ambaye kwa sasa anafundisha makipa wa klabu ya JS Bordj Menaïel.

Kazi

Vijana 
Kuanzia umri mdogo sana, Boushaki alianza maisha ya soka katika CMB Thénia ambapo alichukua hatua zake za kwanza katika nidhamu ya kipa.

Kisha alicheza tangu 1998 kama golikipa katika kitengo cha vijana na kama mtarajiwa katika timu ya taifa ya soka ya Algeria.

Uchezaji wake wa timu ya taifa ulidumu kwa miaka mitano, kuanzia 1998 hadi 2000 akiwa na timu ya kandanda ya Algeria chini ya umri wa miaka 17, kisha akaendelea kutoka 2000 hadi 2002 akiwa na timu ya kandanda ya Algeria chini ya miaka 20.

Mkuu 
Alikuwa kipa wa timu ya E Sour El Ghozlane hadi mwisho wa msimu wa 2002-2003, chini ya usimamizi wa makocha Boudjella na Fekrache.

Alikuwa mchezaji wa timu ya vijana ya Mouloudia Club d'Alger msimu wa 2003-2004 na kwa hiyo alishinda mashindano ya kitaifa ya vijana chini ya usimamizi wa kocha Noureddine Saâdi.

Baada ya kuacha MCA mnamo 2004 baada ya kuwa golikipa huko kwa msimu mmoja, alicheza msimu wa 2004-2005 katika timu ya WR Bentalha.

Alicheza msimu wa 2005-2006 katika timu ya JS El Biar chini ya usimamizi wa kocha Dahmane Hamel.

Aliporejea Thénia mwaka wa 2008, alishikilia nafasi ya kipa wa timu ya WBC Thénia katika misimu ya 2008 hadi 2012.

Hivi ndivyo anavyobadilika katika Ligue Régional I kwa misimu kadhaa ambapo anapata ujuzi muhimu unaomruhusu kuendelea na mafunzo ya michezo.

Kocha 
Boushaki amekuwa mkufunzi wa makipa wa kiwango cha 2 tangu 8 Desemba 2019 baada ya kumaliza mafunzo ya ndani katika Shirikisho la Soka la Algeria.

Anafunza makipa wa kilabu cha JS Bordj Menaïel tangu 2019.

Heshima 
Boushaki alishinda pamoja na timu ya JS Bordj Ménaïel fursa ya kufikia Championnat National de Première Division 2 msimu wa 2019-2020.

Kwa kweli, JS Bordj Ménaïel walitawazwa mabingwa wa kundi la kati ndani ya eneo la Algérois wakati wa msimu huu wa 2020 kwa ushiriki mkubwa wa kocha Boushaki, na hii ni baada ya kufika Ligue Régional I mwishoni mwa msimu wa 2018.

Marejeo

Vyanzo vya nje 
 Khaled Boushaki - Facebook.

Watu walio hai
Waliozaliwa 1983
Wachezaji mpira wa Algeria
Familia Boushaki
Kwesi Slay

Bernard Appiah ( alizaliwa 10 Juni,mnamo mwaka 1990), anajulikana kwa jina la kisanii Kwesi Slay, ni msanii wa hip hop na mburudishaji kutoka nchini Ghana. Anatoka Ashaiman-Tema. Kwesi Slay anafahamika kwa wimbo wake wa 2018 'Seven'.

Kazi 
Slay alianza kutambuliwa wakati alipoachia nyimbo yake ya kwanza ''3y3 kawaida" akishirikiana na Yaa Pono mnamo mwaka 2015. Aliachia "street Ways" na ''Wedi Bet" mwaka 2017. Julai 8, 2018, albam ya kwanza ya Kwesi Aben iliachiliwa. Mnamo Desemba 2018, Slay alitoa wimbo  wake wanne ''Follow Me"  akimshirikisha msanii bora wa mwaka VGMA's Kuami Eugene.

Marejeo 

Wanamuziki wa Ghana
Arusha Editathon Muziki
Waliozaliwa 1990
1lib1ref 2023
Bice Osei Kuffour

Bice Osei Kuffour (alizaliwa 17 Novemba ,1981) ni mwanamuziki wa hiplife wa nchini Ghana,  anayejulikana kwa jina la Obour, ambalo linamaanisha "jiwe" katika lugha ya Kiakan . Alikua Rais wa Muungano wa Wanamuziki wa Ghana,   katika kundi la umbrella group ambalo linaunganisha wanamuziki wote nchini Ghana bila kujali aina ya muziki.  Bice Osei Kuffour alishiriki uchaguzi wa mchujo wa NPP katika eneo la bunge la Asante Akyem Kusini kama mgombea ubunge. Baadae aliteuliwa kuwa katibu wa kamati ya Matangazo ya kampeni ya NPP 2020. Obour ni mhitimu wa Chuo Kikuu cha Ghana, Ni mwanaharakati wa kijamii ambaye ni balozi wa kitaifa wa usalama barabarani; Balozi wa WHO wa Kifua Kikuu Baraza la Uingereza & Tume ya Misitu ya Ghana na Balozi wa Mabadiliko ya Tabianchi. Pia ni rais na Mwanzilishi wa shirika la Christiana Addo Memorial Foundation ambalo linakuza elimu, usafi wa mazingira, usafi wa kibinafsi na uwezeshaji wa vijana huko Asante Akyem.

Maisha na kazi 
Obour alizaliwa "Braha Bebu Me" (Dekyemenso) katika Mkoa wa Ashanti mnamo 7 Novemba 1981, na Christiana Addo na Mchungaji BO Kuffour. Akiwa na umri wa miaka sita, Obour alicheza ngoma za aina nyingi, hasa Atumpan, katika jumba la chifu la Juaso-Ashanti Akyem ambako baba yake alikuwa akiongoza. Obour alisoma katika  mbalimbali kama Shule ya Majaribio ya Jimbo ( Kumasi ), Shule ya Kliniki ya Soul ( Accra ), Shule ya Sekondari ya Garison Junior ( Kambi ya Burma ) na Shule ya Mfantsipim ( Cape Coast ).

Baada ya kumaliza shule ya upili, Obour aliomba usaidizi kutoka kwa binamu yake aliyeishi London, J. Amano, ambaye alimuunganisha na lebo yake ya binafsi ya Soul Records. Baadae alitoa wimbo wa  Atentenben ambao ulishinda tuzo tatu za Soul Records kwenye tuzo za muziki za Ghana (Ghana Music Awards) mnamo 2002, pamoja na Video ya mwaka. Nyimbo hizi, na zingine za lebo hiyo, zilipelekea Soul Records kutunukiwa kama Record Lebo  bora ya Mwaka. Video hiyohiyo ilishinda tuzo bora zaidi katika tuzo za muziki za  Our Music Awards  (OMA) mnamo 2002.

Marejeo 

Waliozaliwa 1981
Wanamuziki wa Ghana
Watu walio hai
Arusha Editathon Muziki
1lib1ref 2023
Jack Lerole

Aaron "Big Voice Jack" Lerole (c. 1940 - 12 Machi 2003) alikuwa mwimbaji na mpiga filimbi wa penny wa nchini Afrika Kusini. Lerole alikuwa mwimbaji mkuu katika muziki wa kwela wa 1950 Kusini Afrika. Lerole alikuwa kiongozi wa bendi ya Elias na Zig-Zag Jive Flutes yake, ambaye alikuwa na rekodi ya kimataifa mnamo 1958 na "Tom Hark". Alianzisha bendi ya mseto ya Mango Groove mwaka 1984, na baadaye akashirikiana na Dave Matthews Band, bendi ya roki kutoka Marekani.

Marejeo

Waliofariki 2003
Waliozaliwa 1940
Wanamuziki wa Afrika Kusini
Arusha Editathon Muziki
Roger Lucey

Roger Lucey (alizaliwa 1954) ni mwanamuziki wa nchini Afrika Kusini, mwandishi wa habari, mtengenezaji wa filamu, mwigizaji na mwalimu. Mwishoni mwa 1970 na mapema 1980 kazi yake ya awali kama mwanamuziki iliharibiwa na Paul Erasmus wa Tawi la Usalama la Polisi Afrika Kusini, kwa sababu mashairi ya nyimbo za maandamano ya Lucey yalikuwa. kuchukuliwa tishio kwa Jimbo la Apartheid. Ingawa tayari wanafahamu nyimbo zake za kupinga ubaguzi wa rangi, vyombo vya usalama vya Serikali ya Afrika Kusini vilichukua hatua ya kuharibu kazi ya Lucey baada ya kuimba wimbo mkali katika kipindi kwenye redio ya Sauti ya Amerika. Mbinu za uhalifu zilizotumiwa dhidi ya Lucey zilikuwa sehemu ya ushuhuda uliotolewa na Paul Erasmus mbele ya Tume ya Ukweli na Maridhiano ya Afrika Kusini.

Marejeo

Wanamuziki wa Afrika Kusini
Arusha Editathon Muziki
1lib1ref 2023
Gemini Major

Benn Gilbert Kamoto (aliyezaliwa 14 Juni 1990), anayejulikana zaidi kwa jina lake la kisanii Gemini Major, ni mzaliwa wa Malawi mtayarishaji wa rekodi na mwimbaji-mtunzi wa nyimbo. Alitiwa saini kwa Family Tree Records, kampuni huru ya Afrika Kusini iliyopatikana na Cassper Nyovest.

Maisha ya awali na kazi 
Gemini Meja alimaliza shule ya upili mnamo 2007 na kuhitimu katika I.T. mwaka wa 2009. Katika mwaka huo huo, alihamia Durban, Afrika Kusini ili kutekeleza ndoto yake kama msanii na mtayarishaji wa rekodi.

Ametayarisha wasanii kadhaa katika aina mbalimbali za muziki zikiwemo R&B, hip-hop, house, dancehall, pop na gospel. Kwingineko yake inajumuisha utayarishaji unaotumiwa katika vipindi vya televisheni kama vile Gold Diggers, Forever Young na Mo Love.

Mnamo 2013 alihamia Johannesburg. Baada ya kukutana na Cassper Nyovest na timu yake katika upigaji picha wa video wa wimbo ambao Major alikuwa ametayarisha, alijiunga na timu ya Family Tree. Baada ya wimbo wa Nasty C kuachiwa "Juice Back", Major amekuwa mtayarishaji mkuu wa baadhi ya wasanii wa muziki wa hip hop nchini Afrika Kusini.

Mnamo 2015 Major aliteuliwa kuwa Mtayarishaji Bora wa Mwaka katika Tuzo za Hip Hop za Afrika Kusini pamoja na watayarishaji bora wa hip hop wa Afrika Kusini kama vile Anatii, Riky Rick, Ganja Beats na Tweezy.

Alitoa wimbo unaoitwa, "Kanisa" mnamo 28 Septemba 2017.

Mnamo Novemba 20, 2020, EP Slum Kid wake ilitolewa nchini Afrika Kusini. Inaangazia Nasty C, Riky Rick, Tellaman, AKA, The Big Hash na Emtee.

Diskografia

Albamu

Albamu

Wapenzi

Kama msanii kiongozi

Kama msanii kiongozi

Diskografia ya uzalishaji

Single zinazozalishwa

Single zinazozalishwa

Tuzo na uteuzi

Marejeo

Viungo vya nje 

Waliozaliwa 1990
Watu walio hai
Watu kutoka Johannesburg
Wanamuziki wa Afrika Kusini
Vusi Mahlasela

Vusi Sidney Mahlasela Ka Zwane (alizaliwa mnamo 1965 huko Pretoria, Afrika Kusini) ni mwimbaji maharufu na mtunzi wa nyimbo wa Kisotho nchini Afrika Kusini.

Muziki wake kwa ujumla hutambulika kama "African folk" na mara nyingi huitwa "The Voice" yani sauti ya Afrika Kusini. Kazi yake ilikuwa na msukumo kwa wengi katika harakati za kupinga ubaguzi wa rangi . Maudhui yake ni pamoja na mapambano ya uhuru, na msamaha na upatanisho na maadui. Vusi ametoa albamu saba za studio na alisainiwa na rekodi lebo ya Dave Matthews ATO Records mwaka 2003. 

Vusi alitumbuiza wakati wa kuapishwa kwa Nelson Mandela mwaka 1994 na baadae alitumbuiza katika tafrija ya kuadhimisha kwa miaka 90 ya Nelson Mandela huko Hyde Park, London mwaka 2008, na katika Siku ya Mandela kwenye Ukumbi wa Muziki wa Radio City Julai 2009. Wimbo wake  wa "When You Come Back" ulitumika kama wimbo wa ITV katika matangazo yao ya Kombe la Dunia mwaka 2010  na Vusi alitumbuiza kwenye tamasha la FIFA la Kombe la Dunia katika Uwanja wa Orlando huko Soweto, Afrika Kusini.  Mnamo mwaka 2012, tuzo za SAMA (SAMA Awards) zilimtukuza Vusi na tuzo ya mafanikio ya maisha.

Marejeo 

Arusha Editathon Muziki
Wanamuziki wa Afrika Kusini
Watu walio hai
Waliozaliwa 1965
1lib1ref 2023
Abderrahmane Abdelli

Abderrahmane Abdelli (alizaliwa Aprili 2, 1958), ni mwandishi wa Kiberber na mtunzi wa nyimbo anayejulikana kwa kuchanganya muziki wa kitamaduni wa huko Afrika ya Kaskazini kwa upigaji wa gitaa.

Wasifu 
Abdelli nimzaliwa wa Mechta Behalil, Algeria, wakati wa vita vya Uhuru wa Algeria. Familia yake ilihamishwa na mlipuko katika kijiji chao, Kennour,  sehemu ya Mkoa wa Tizi Ouzou, na jeshi la anga la Ufaransa. Baada ya vita, familia ya Abdelli ilikaa katika mji wa pwani wa Dellys . Akiwa mvulana, Abdelli alitengeneza gitaa lake la kwanza kutoka kutokana na kopo tupu la mafuta, ubao wa mbao na kamba ya uvuvi.  Baada ya kujifunza kupiga gitaa, Abdelli alitambulishwa kwa mandol na bwana Chaabi, Chaïd Moh-Esguir. 

Abdelli alianza muziki wake kwa mara ya kwanza huko Dellys, Kabylie, wakati wa tamasha la Uhuru wa Algeria mwaka 1974.  Alishinda mashindano kadhaa nchini Algeria kwa waimbaji mahiri.  Abdelli alitoa albamu yake ya kwanza mnamo 1984, lakini haikufanikiwa. Miaka miwili baadae, alitoa albamu ambayo iliuza nakala 12,000, lakini hakuwahi kupokea malipo kutoka katika kampuni yake ya rekodi ya Abdelli ilitoa albamu kadhaa nchini Algeria, lakini alihamia Ubelgiji mwaka 1984.. Ndipo alipokutana na mtayarishaji Thierry Van Roy, ambaye alivutiwa sana na muziki wa Abdelli hivi kwamba alitumia miaka miwili kuchunguza mizizi ya mapokeo ya muziki ya Waberber katika Chuo Kikuu cha Algiers."  Tangu 1986 amejenga makazi yake huko Brussels, Ubelgiji.

Albamu maarufu zaidi za Abdelli ni pamoja na New Moon  na Among Brothers  Ametumbuiza kwenye matamasha mbalimbali barani Ulaya, ikiwa ni pamoja na  WOMAD na tamasha la 0110 concert huko Ghent . Mbali na Ulaya ametembelea Uingereza, Marekani na Kanada.

Orodha ya kazi zake za kimuziki (Diskografia) 

 New Moon (1995)
 Au-delà de Gibraltar (2000)
 Among Brothers (2003)
 Destiny (2011)

Washiriki katika bendi 

 Roberto Lagos (charango, guitar, bombo)
 Said Mohammed (ney)
 Jazouli Azzedine (darbuka, tar, bendir)
 Louis Ivan Leiva Alguinta ((Latin percussion)
 Abdelmajid Makrai Lamarti (violin)
 Thierry Van Roy (keyboards)

Marejeo 

Arusha Editathon Muziki
Watu walio hai
Waliozaliwa 1958
Rachid Baba Ahmed

Rachid Baba Ahmed (20 Agosti 1946 – 15 Februari, 1995) alikuwa mtayarishaji, mtunzi na mwimbaji wa nchini Algeria alijulikana zaidi katika aina ya kikanda inayojulikana kama raï .  Alipewa sifa ya umaarufu wa kimataifa wa aina hiyo mnamo mwaka 1976, kupitia wimbo wake wa pop raï.

Kazi 
Rachid Baba alitayarisha albamu iliyoitwa Rai Rebels iliyotolewa nchini Marekani.  Baba aliwasaidia wasanii wengi wachanga na walio kuwa wanaanza, wakiwemo kama Chaba Fadela na Cheb Sahraoui .

Kifo 
Wakati wa vita vya wenyewe kwa wenyewe nchini Algeria, aliuawa na wafuasi wa imani kali ya Kiislamu mnamo tarehe 15 Februari, mwaka 1995, nje ya duka lake la kumbukumbu huko Oran, Algeria .  Alikuwa mlengwa wa muda mrefu wa harakati za Kiislamu kwa sababu ya kujihusisha kwake katika utayarishaji wa nyimbo zenye mada za mapenzi na maisha ya kila siku.

Marejeo 

Arusha Editathon Muziki
Waliofariki 1995
Waliozaliwa 1946
Bakithi Kumalo

Bakithi Kumalo alizaliwa tarehe 10 Mei mwaka 1956 ni mpiga besi wa Afrika Kusini, mtunzi na mwimbaji. Kumalo anajulikana zaidi kwa fretless bass yake inayochezwa kwenye albamu ya Paul Simon ya mwaka 1986 Graceland, hasa besi inayoendeshwa kwenye You Can Call Me Al.

Wasifu na Kazi
Bakithi Kumalo alizaliwa katika mji wa Soweto huko Johannesburg, akizungukwa na jamaa waliopenda muziki na kucheza kwa bidii. Alipata kazi yake ya kwanza akiwa na umri wa miaka saba(7) akijaza nafasi ya  mjomba wake mpiga  besi. Kumalo alifanya kazi kama mwanamuziki wa kipindi nchini Afrika Kusini katika miaka ya 1970 na mwanzoni mwa mwaka 1980.Hatimaye akawa mpiga besi wa kipindi cha juu na kuandamana na wasanii wa kimataifa wakati wa ziara zao za Afrika Kusini.

Mnamo mwaka 1985. kumalo alitambulishwa kwa Paul Simon na mtayarishaji Hendrick Lebone wakati wa vikao vya albamu ya Simon Graceland. Kumalo alisafiri na Simon hadi New York ili kumaliza vipindi, na baada ya kuandamana katika ziara za matamasha, ilitumia miaka kadhaa kusafiri kati ya Soweto na New York City kabla ya kutulia kabisa Marekani. Kumalo amezunguka mara kwa mara na Simon tangu wakati huo. Pia ametoa rekodi kadhaa za solo, na kuendelea kuigiza kama mwanamuziki wa kipindi na wasanii kama vile Joan Baez, Cyndi Lauper, Herbie Hancock, Tedeschi Trucks Band, Randy Brecker, Grover Washington Jr. na Mickey Hart.

Mtindo wa kucheza
Uchezaji wa Kumalo unachanganya vipengele vya mitindo ya Motown ya Marekani, staili ya jazz na muziki wa kitamaduni wa Afrika Kusini.

Alinunua besi yake ya kwanza fretless, gitaa la Washburn modeli ya B-40, kwa sababu ilikuwa ya bei nafuu zaidi katika maduka, hakuna mtu alitaka kuicheza. Paul Simon ameelezea sauti ya Kumalo kwenye ala hiyo ni kubwa sana inafanana kama honi, lakini ni ya hali ya juu sana. Kufikia mwaka 2014, pia alicheza mfano wa saini ya modeli ya Kala U-Bass.

Diskografia
 Albamu ya Graceland ya mwaka 1986
 Paradise in Gazankulu ya mwaka 1988
 Step on the Bass Line ya mwaka 1988
  Albamu ya Night to Remember ya Cyndi Lauper ya mwaka 1989
 Sanibonani ya mwaka 1998
 Supralingua ya mwaka 1998
 In Front of My Eyes ya mwaka 2000
 This Is Me ya mwaka 2005
 Transmigration ya mwaka 2006
 Change ya mwaka 2009
   Albamu ya Paul Simon  Stranger to Stranger ya mwaka 2016

Marejeo

Watu Walio Hai
Waliozaliwa 1956
Watu kutoka Soweto
Wanamuziki wa Afrika Kusini
Arusha Editathon Muziki
Salim Aziz

"Salim Aziz Salim" (16 Juni, 1989) ni Afisa Mtendaji Mkuu wa Bakhresa Food Products Limited na Hotel Verde kutoka nchini Tanzania. Ni afisa mdogo zaidi kwa Tanzania. Utendaji wake wa kazi ulianza katika divisheni ya juisi tangu 2010, akatoa matokeo yaliyopelekea kupanda cheo cha utendaji mkuu wa kampuni nzima ya Bakhresa Food inayojihusisha na vinywaji mbalimbali kama vile soda, maji, juisi na ice cream.
Kitaaluma ni msimamizi wa biashara aliyopata shahada yake ya kwanza ya masomo ya biashara na usimamizi wa fedha kutoka Chuo Kikuu cha Salford, Uingerea.

Aidha, Salim Aziz  ni mjumbe wa bodi ya Jumuiya ya Biashara ya Zanzibar (ZNCC ) Zanzibar, kwa kutegemea taaluma yake ya mamlaka ni mwakilishi wa Kamati ya Uchumi ya (ZNCC). Pia ni mmoja wa watu binafsi wa Jumuiya ya Marais Vijana (YPO).

Salim ni miongoni mwa vijana wanaong'ara ambao wana wadhifa mkubwa katika umri mdogo sana, anapendwa na vijana wengi wa Tanzania hasa wale aliowakukutana nao.  
Amesaidia vijana wengi wa Kitanzania kufikia ndoto zao ikiwa ni elimu, programu za mafunzo, ajira, biashara kwa kuunda mifumo tofauti ya jukwaa kupitia nafasi yake katika kampuni.

Marejeo

Watu wa Tanzania
Josiah De Disciple

Josiah Makoela amezaliwa tarehe 3 julai mwaka 1991, ni DJ na mtayarishaji wa rekodi wa Afrika Kusini anayejulikana kama Josiah De Disciple, anajulikana zaidi kwa staili ya Amapiano.

Josiah alikuwa kati ya ma-DJ wawili waanzilishi wa staili ya Amapiano JazziDisciples pamoja na Mr JazziQ, hata hivyo wawili hao waligawanyika mwaka 2018 ili kuangazia taaluma zao za muziki.

Baada ya kuachana na DJ mwenzake Kwa wakati huo JazziDisciples, alitoa albamu ya studio yake iliyokuwa ikitarajiwa sana inayoitwa Spirits of Makoela, Vol. 2: The Reintroduction, albamu hiyo ilithibitishwa na kutolewa baada ya Albamu ya Mr JazziQ Party with the English, ambayo ilisababisha ulinganisho kati ya watayarishaji wa rekodi hizo.

Wimbo wake wa Mama na Boohle kutoka katika albamu yao shirikishi ya Umbuso Wabam'nyama uliidhinishwa na Sekta ya Kurekodi ya Afrika Kusini (RiSA) na kupewa Gold.

Marejeo

Watu Walio Hai
Waliozaliwa 1991
Wanamuziki wa Afrika Kusini
Arusha Editathon Muziki
Amar Ezzahi

Amar Ezzahi (1 Januari, 1941 - 30 Novemba, 2016) alikuwa mwimbaji wa nchini Algeria na mchezaji wa mandole . Alikuwa kinara wa Chaabi, muziki wa kitamaduni wa Algiers .

Maisha ya awali 
Amar Ezzahi alizaliwa kama Amar Ait-Zaï huko Ain El Hammam, katika kijiji cha Kabylie, Algeria, mnamo 1 Januari 1941. Alikulia katika Casbah ya Algiers .  Alikuwa yatima tangu akiwa mtoto.

Kazi 
Ezzahi alikuwa mwimbaji na mchezaji wa mandole.  Alianza kurekodi nyimbo mwaka 1963.   Mnamo 1976, alirekodi albamu mbili.  Alitumbuiza katika tamasha moja tu, mnamo 10 Februari, 1987 huko Algiers.  Badala yake, alitumbuiza katika maeneo ya wazi kama vile mikahawa na matuta, hasa wakati wa mikusanyiko ya familia.  Zaidi ya hayo, aliviepuka vyombo vya habari na akakataa ukaguzi wa hakimiliki.  Alikuwa kinara wa Chaabi, muziki wa kitamaduni wa Algiers.

Maisha binafsi na kifo 
Ezzahi aliishi maisha ya kujinyima raha, hakuwa na mke na hakuwa na watoto.  

Ezzahi alifariki mnamo 30 Novemba 2016.   Baada ya kifo chake, Azzedine Mihoubi, Waziri wa Utamaduni wa Algeria, alitembelea nyumba yake kutoa heshima kwake.   Mazishi yake yalifanyika msikitini siku iliyofuata, 1 Desemba, na alizikwa katika Makaburi ya El Kettar .  

Sherehe ya heshima ya kumuenzi Ezzahi, iliyochezwa na Abdelkader Chaou na Kamel Aziz, ilifanyika katika Taasisi ya Arab World Institute mnamo 3 Desemba 2016 huko Paris, Ufaransa.

Marejeo 

Arusha Editathon Muziki
Waliofariki 2016
Waliozaliwa 1941
Messaoud Bellemou

Messaoud Bellemou, ni mwanamuziki wa nchini Algeria na mmoja wa waigizaji mashuhuri wa muziki wa kisasa wa raï .

Messaoud alianza kazi yake ya kupiga tarumbeta lakini hivi karibuni amejulikana zaidi kwa kuongeza upigaji wa ala za kigeni kama vile saksafoni,  violin, na accordion.

Anazingatiwa sana na watu wengine kama mmoja wa baba wa muziki wa kisasa wa Raï,.  Mwimbaji wa raï wa Algeri Boutaïaba Sghir alitangaza kuwa ushiriki wa Bellemou katika muziki wa raï ulikuwa muhimu lakini muziki wa raï  ulikuwepo kabla ya kuja kwa Bellemou

Mpiga tarumbeta huyu amefanya kazi mnamo mwaka  1970 na waimbaji tofautitofauti wa muziki wa raï wa kizazi chake kama Boutaïaba Sghir, Boussouar El Maghnaoui, Bouteldja Belkacem.

Mnamo miaka ya 1980 neno pop-raï limetumika kuelezea kizazi kipya cha chebs na chebats  kutambulisha ala mpya,  na pamoja na Belkacem Bouteldja walitoa rekodi ya muziki wa kwanza wa aina hiyo mpya.

Marejeo 

Arusha Editathon Muziki
Waliozaliwa 1947
Watu walio hai
GuarantCo

GuarantCo ni kampuni inayowekeza katika miundombinu na kusaidia maendeleo ya masoko ya fedha katika nchi za kipato cha chini barani Asia na Afrika.

Historia 
GuarantCo ilianzishwa mwaka 2005 huko Port Louis, Mauritius ili kufadhili miradi ya miundombinu na kusaidia maendeleo ya masoko ya ndani ya fedha katika nchi zinazoendelea kote Asia na Afrika.

Ofisi ya kwanza ya GuarantCo, ambayo baadaye ikawa makao yake makuu, ilifunguliwa mwaka 2005 huko Ebene, Mauritius. Katika mwaka huo huo, kampuni ilizindua dhamana yake ya kwanza ya sarafu ya ndani nchini Kenya.

GuarantCo ni sehemu ya Kikundi binafsi cha Kukuza Miundombinu (PIDG).

Mnamo mwaka 2015, ofisi ilifunguliwa Nairobi kusaidia kampuni za Kiafrika.

Mnamo Januari mwaka 2022, GuarantCo ilihakikishia Bboxx mkopo wa KES bilioni 1.6 kutoka Benki ya SBM ili kufadhili mifumo ya jua nchini Kenya.

GuarantCo inafadhiliwa na serikali ya Uingereza, Uswizi, Australia, na Uswidi. Pia, inafadhiliwa kupitia PIDG Trust, Uholanzi, kupitia FMO, na PIDG Trust, Ufaransa kupitia kituo cha kusubiri, na Global Affairs Canada kupitia kituo kinachoweza kulipwa.

Kampuni hiyo inafanya kazi katika nchi 22. GuarantCo ina miradi miwili ya nchi nyingi barani Afrika na Asia. Kufikia mwaka 2019, kampuni imekamilisha miamala 57 katika nchi 22 na kuwezesha uwekezaji wa $ 5.8 bilioni.

Marejeo 

Kampuni za Mauritius
Kasaloo Kyanga

Kasaloo Kyanga (20 Mei 1957 – 9 Septemba 2011) alikuwa mwanamuziki, mpiga gitaa, na mtunzi wa Kongo. 

Kyanga utungaji wake, unajumuisha nyimbo aliyopiga "Masafa Marefu", uliyotungwa na Tancut Almasi Orchestra, akimalizia na kufanya kama mwanamuziki. His other hit songs include "Nimemkaribisha Nyoka", "Butinini", "Kashasha", na  "Kambwembwe".


Familia 
Yeye na kaka yake ambaye ni pacha, Kyanga Songa, walizaliwa Mwezi wa tano;20, 1957.

Kazi 
Kyanga na Songa walifanya kwenye bendi ya Tangut. Walihudhuria na kushuhudia mitindo aina ya  Fimbo Lugoda na Kinyekinye Kisonzo Tisa Kumi Mangala. Kyanga, alifahamika kutokana na sauti yakeknown, aliwasili Tanzania kutokea Democratic Republic of Congo (Zaire) in 1980. Kyanga alianza kazi katika bendi ya Orchestra Matimila, iliyosimamiwa na Remmy Ongala. Baadhi ya kazi bora alizopiga inajumisha, "Almasi", "Bishada", "Natoa Onyo", na "Usia". Kyanga pia alishirikiana na Mkongo mwanamuziki Skassy Kasambula.

Kyanga, Kasambula, na Semhando walikwenda Tomatoma, na Kyanga alitunga "Mwanaidi". Baadae alijiunga na kaka yake Songa kama mwimbaji katikaOrchestra Marquis Original. Kyanga na Songa walikuja kufahamika zaidi kutokana na utungaji unaojulikan kama "Karubandika", "Sofia", "Clara", "Hasira Hasara", "Ni Wewe Pekee", na nyinginezo nyingi zilizowafanya kupambana na kushinda ulimwenguni. Kyanga na Songa baada waliondoka Orchestra Marquis na kufanya kazi katika Tancut Almasi Orchestra iliyoko Iringa. U Mjumuisho ulioongezeka unajumuisha, "Masafa Marefu", "Pili Wangu", "Tutasele", "Kiwele", na "Jane Butinini" (Kyanga's wife), ilifanya kufahamika zaidi.
Butinini, ambaye alitumia Mpira wa mikono  kuwa maarufu, alitokea kuwa dada wa  Duncan Butini, aliyekuwa mojawapo wa viongozi wa timu ya mpira wa miguu Railways kutoka Morogoro.

Kifo 
Kyanga kifo chake kilitangazwa alfajiri ya tarehe 9 Septemba 2011. Alifariki kutoka na pleural effusion. Mwanamuziki Mkongwe Kikumbi Mwanza Mpango Mwema, aliyefahamika zaidi kama King Kiki, alithibitisha kifo cha Kyanga.

Diskografia 
 Mchezo Umekwisha
 Karubandika
 Masafa Marefu

Marejeo

Viungo vya nje 
 Youtube
 Kasaloo Kyanga on Instagram
Waliozaliwa 1957
Waliofariki 2011
wanamuziki wa Jamhuri ya Kidemokrasia ya Kongo
Wanamuziki wa Tanzania
Cavacha

Cavacha inajulikana kama masini ya Kauka au machine ya Kauka, ni aina ya mdundo wa ngoma iliyoundwa na Meridjo Belobi. Ni mdundo wa mwendo kasi ambao kwa kawaida huchezwa kwenye kifaa cha ngoma, mara nyingi kwa ngoma ya mtego au kofia ya hi. Bendi za Zaire kama vile Zaiko Langa Langa na Orchestra Shama Shama zilitangaza aina hii ya midundo katika miaka ya 1960 na 1970.

Cavasha iliundwa mnamo 1971 na mwanachama wa Zaiko Langa Langa, Meridjo Belobi. Wazo hilo lilikuja kwanza kutoka kwa Meridjo Belobi wakati wa safari ya treni kutoka Brazzaville hadi Pointe Noire, Kongo Brazzaville. Mwanamuziki huyo aliimba safarini kwenye  treni. Huko Kinshasa, Meridjo alipendekeza kwa bendi kwamba wanapaswa kuunda mdundo mpya wa muziki kulingana na sauti ya treni. Kila mtu alikubali na kulifanyia kazi. Matokeo yake yalikuwa kuzaliwa kwa cavasha.

Ndani ya Jamhuri ya Kidemokrasia ya Kongo, mdundo wa cavasha inafahamika kama  machini ya kauka, maana yake halisi kutoka Kilingala: "Injini ya Kauka". Kauka ni kitongoji katika jiji la Kinshasa ambacho ni makao makuu ya kampuni ya uchukuzi ya Onatra, ambayo huendesha vivuko na treni. Machini ya Kauka maana yake Injini ya Kauka. Kwa sababu sauti ambayo mdundo wa cavasha hutoa, inafanana na iliundwa kutoka kwa sauti ya treni.

Marejeo

Arusha Editathon Muziki
Mbegu za muziki wa Afrika
Sanaa ya Afrika
Mbegu za muziki
African Fiesta

L'Orchestra African Fiesta mara nyingi hujulikana kama African Fiesta, ilikuwa bendi ya Jamhuri ya Kidemokrasia ya Kongo soukous iliyoanzishwa na Tabu Ley Rochereau na Dk. Nico Kasanda mnamo mwaka 1963.

Historia 
Tabu Ley na Dk. Nico awali walikuwa washiriki wa bendi ya semina Grand Kalle et l'African Jazz. Waliondoka African Jazz na kuanzisha kundi lao la African Fiesta, ambalo walisaidia kuinua aina ya rumba ya Kiafrika hadi katika muziki unaojulikana sasa kama Soukous. 

Mvutano kati ya Tabu Ley na Dk. Nico ulisababisha mgawanyiko mnamo mwaka 1965, na Tabu Ley akibadilisha jina la bendi likawa African Fiesta National na Dk. Nico akaunda  African Fiesta Sukisa. Dk. Nico alijiondoa kwenye ulingo wa muziki katikati ya mwaka 1970.

Tabu Ley na African Fiesta National waliendelea kutawala eneo la muziki wa Kongo. Kufikia mnamo mwaka 1970, rekodi zao ziliuzwa kwa mamilioni. African Fiesta National ilitumika kama uwanja wa kuzalishia nyota wa muziki wa baadaye wa Kiafrika kama mwimbaji Sam Mangwana. 

Mnamo mwaka 1970, Tabu Ley aliunda Orchestre Afrisa International, Afrisa ikiwa ni mchanganyiko wa Afrika na Éditions Isa, rekodi lebo yake.

Diskografia
Msanii anayechangia
 The Rough Guide to Congo Gold (2008, World Music Network)
 Authenticité volume 1

Maelezo

Marejeo

Wanamuziki wa Jamhuri ya Kidemokrasia ya Kongo
Arusha Editathon Muziki
Boeremusiek

Boeremusiek (yaani Muziki wa Kikaburu) ni aina ya muziki wa kitamaduni wa ala za Afrika Kusini. Nia yake ya awali ilikuwa ni kuambatana na dansi za kijamii kwenye karamu na sherehe.

Historia
Boeremusiek asili yake ni Mzungu, lakini ilipoletwa Afrika Kusini na Namibia, asili yake ilibadilika polepole.

Mtindo
Tamasha ni sawa na accordion na ndicho chombo kinachoongoza katika bendi nyingi za Boeremusiek. Kuna aina nyingi tofauti za concertina, ndiyo maana Boeremusiek ina sauti na mitindo mingi ya kipekee, na ujenzi wa tamasha ndio hutengeneza sauti tofauti katika bendi ya Boeremusiek; inategemea mahali nafasi na mashimo yamewekwa hufanya tofauti kwenye sauti ambayo tamasha hufanya.

Bendi ya Boeremusiek inaweza kujumuisha accordion ya piano, harmonicas ya vitufe, accordion, kinanda, harmoniums na gitaa, na wakati mwingine, sollo au gitaa la besi linaweza kuonekana.

Sauti ya bendi ya Boeremusiek inaweza kutegemea eneo ambalo bendi hiyo inatoka (kwa mfano, Boeremusiek katika Potchefstroom inaweza kutofautiana na zile za Stellenbosch), kwa kuwa dhamira ya Boermusiek ni kuwa muziki wa dansi usio rasmi, wa ala.

Leo, kuna bendi nyingi za Boeremusiek zilizofanikiwa ambazo zimerekodi albamu. Baadhi ya bendi maarufu na wasanii binafsi leo ni pamoja na Klipwerf Boereorkes, Danie Grey, Nico Carstens, Taffie Kikkilus, Brian Nieuwoudt, Samuel Petzer, Worsie Visser na Die Ghitaar Man.

Marejeo

Arusha Editathon Muziki
muziki wa Afrika
1lib1ref 2023
Chaabi

Chaabi (inajulikana kama Chaâbi, Sha-bii, au Sha'bii, kwa maana ya "watu") inarejelea aina mbalimbali za muziki za Afrika Kaskazini kama vile chaabi wa Algeria, chaabi cha Moroko na chaabi cha Misri.

Muziki wa Chaabi mara nyingi hupatikana katika harusi na mtindo huu mara nyingi huhusishwa na sherehe. Matumizi ya lugha maarufu na uundaji wa midundo mipya imefanya mtindo huu kuwa kijalizo muhimu cha densi.

Wasanii maarufu 

 Hicham.Bajit
 Jedwan
 Yassin Bounous
 Daoudi Abdullah
 Saïd Senhaji
 El Hadj M'Hamed El Anka
 El Hachemi Guerouabi
 Amar Ezzahi
 Dahmane El Harrachi
 Kamel Messaoudi
 Hamada Helal
 Bab L' Bluz

Viungo vya nje 
 Hicham.Bajit 
 MaghrebSpace
 nachattube
 dailyzik
 NYTimes feature

Marejeo

Arusha Editathon Muziki
muziki wa Afrika
Darga (bendi)

Darga ni kikundi cha muziki kilichopo Casablanca, Moroko kilichoanzishwa mwaka 2001 na wanafunzi wa shule ya sanaa. Wanacheza muziki wa Gnawa na muziki wa jadi wenye  mchanganyiko na mitindo ya Magharibi.

Marejeo 

Arusha Editathon Muziki
Mbegu za muziki wa Afrika
Bara (ngoma)

Bara (Bambara pia inaitwa bendré) ni ngoma yenye umbo la duara iliyotengenezwa kwa kibuyu kikavu au kibuyu kilichotumika Afrika Magharibi, haswa katika nchi za Burkina Faso, Ivory Coast, na Mali). Kichwa chake kimoja kimetengenezwa kwa ngozi ya mbuzi. Ili kutengeneza ngoma hiyo, kibuyu kilichokaushwa hukatwa upande mmoja na kichwa kimoja kilichotengenezwa kwa ngozi ya mbuzi kinanyoshwa kwenye uwazi.

Marejeo 

Arusha Editathon Muziki
Ala za muziki